|  |  |
| --- | --- |
|  |  |
| Ants Animägi  looduskaitsespetsialist  Riigimetsa Majandamise Keskus  ants.animagi@rmk.ee | Teie 16.01.2023  Meie [Registreerimise kuupäev] nr [Registreerimisnumber] |

Looduskaitsetöö lähteülesande kooskõlastamine (Maalaiu aruniit)

Austatud Ants Animägi

Esitasite 16.01.2023 Keskkonnaametile kooskõlastamiseks looduskaitsetöö lähteülesande (tööobjekti ID numbriga 2074) Sõmeri hoiualal asuva Maalaiu aruniidu taastamistööna puittaimestiku eemaldamise ja kändude freesimise 3,20 ha suurusel alal katastriüksuse tunnusega 86301:006:0065.

Taastamisaladel ja selle vahetus läheduses asuvad Eesti looduse infosüsteemi (EELIS) andmetel II ja III kaitsekategooria kaitsealuste taimede kasvukohad:

1. randtarn *(Carex extensa)*
2. emaputk *(Angelica palustris)*
3. kahkjaspunane sõrmkäpp *(Dactylorhiza incarnata)*

Kuna taastamistööd jäävad osaliselt ranna või kalda veekaitsevööndisse, siis lisame Teie poolt esitatud tööde kirjeldusse täienduseks järgmised tingimused:

1) tööde käigus ei tohi kahjustada pinnast, muuta kaldajoont ega tekitada erosiooniohtu;

2) töid tuleb teostada tehniliselt korras seadmetega ja masinatega. Vee- ja pinnasereostuse tekkimise vältimiseks tuleb masinaid hoida ja tankida väljaspool veekaitsevööndit;

3) eemaldatud raidmeid ei tohi ladustada veekaitsevööndis.

Arvestades lähteülesandes RMK poolt juba esitatud ning käesolevas kirjas täiendavalt seatud tingimusi, kooskõlastab Keskkonnaamet Sõmeri hoiuala looduskaitsetöö lähteülesande (ID 2074).

Lugupidamisega

(allkirjastatud digitaalselt)

Gunnar Sein

juhataja

maahoolduse büroo

Terje Väärtmaa 5854 4722

terje.vaartmaa@keskkonnaamet.ee